=== Royal Academy of Music (1719-1734) ===
I maj 1719 bad hertugen af [[Newcastle upon Tyne|Newcastle]], [[Lord Chamberlain]] [[Thomas Pelham-Holles]], Händel om at lede efter nye sangere.<ref>Deutsch, O.E. (1955), p. 89.</ref> Han rejste til [[Dresden]], hvor han besøgte den nybyggede opera og så ''[[Teofane]]'' af [[Antonio Lotti]]. Her fik han engageret et sangerhold til [[Royal Academy of Music]]. Händel kan have inviteret John Schmidt, der var Händels medstuderende i Halle, og hans søn [[Johann Christoph Schmidt]] til at arbejde for sig som hhv. sekretær og amanuensis.<ref>Ifølge Dean kan de ikke været kommet til London før 1716. (Dean, W. (1995), p. 226). I 1743 skrev Smith et brev, at han havde arbejdet for Händel i 24 år.</ref> I 1723 eller før flyttede han ind i et nyt hus i Brook Street, som han lejede resten af livet.<ref name="Burrows"/> Huset, hvor han øvede sig, kopierede musik og solgte billetter, huser nu [[Handel House Museum]].<ref>I 2000 blev de øvre etager af huset udlejet til ''Handel House Trust'', og museet er efter en omfattende restaurering åbent for offentligheden med et program af barokmusik.</ref> I 1724 og 1725 skrev Händel flere enestående og succesrige operaer: [[Giulio Cesare in Egitto]], [[Tamerlano]] og [[Rodelinda]] der indeholder mange af de [[da capo-arie]]r, som har gjort Händel berømt som fx ''[[Svegliatevi nel core]]''. Efter at have komponeret ''Silete venti'' koncentrerede han sig om opera og holdt inde med kantaterne. ''[[Scipio (opera)|Scipio]]'', hvorfra de britiske [[Grenadier Guards|Grenadier Guards']] langsomme regimentsmarch stammer,<ref name="Deutsch"/> blev opført, mens han ventede på lejlighed til at skrive værker for [[Faustina Bordoni]].
Musik Historie Walhalla